Έρευνα και μελέτη αποκατάστασης της Curia στη ρωμαϊκή Αγορά των Φιλίππων
Creators: name: Βελένης, Μιχαήλ Γεωργίου
Publisher: name: Aristotle University of Thessaloniki
Year: 2014
Subjects: Βουλευτήριο
Αναστήλωση
Μακεδονία
Curia
Macedonia
Temple

description: Αντικείμενο της παρούσας εργασίας αποτελεί η προμελέτη αναστήλωσης και ανάδειξης του ναόσχημου κτηρίου στη βορειοδυτική γωνία του συγκροτήματος της Αγοράς των Φιλίππων, τα δημόσιας χρήσης κτήρια της οποίας διαμορφώνονται γύρω από μία πλατεία σε διάταξη ανοικτού Π, με δύο κοντά σκέλη, στα ανατολικά και στα δυτικά, και ένα μεγαλύτερο στα νότια. Πρόκειται για ένα οικοδόμημα, πανομοιότυπης κάτοψης και μορφής με το ακριβώς απέναντί του, στο βόρειο πέρας του ανατολικού σκέλους, που λειτουργούσε ως αυτοκρατορικός ναός. Τα δύο όμοια κτήρια είχαν αρχικά ταυτιστεί ως ναοί, στη συνέχεια, όμως, μετά από νέα στοιχεία που προέκυψαν από την ανασκαφική έρευνα της Γαλλικής Αρχαιολογικής Σχολής, το βορειοδυτικό κτήριο ταυτίστηκε με το ρωμαϊκού τύπου βουλευτήριο της πόλης των Φιλίππων, με Curia. Στο μεγαλύτερο μέρος του, το επιβλητικό οικοδόμημα με πρόσοψη ναού, είναι κτισμένο από ελαφρώς σκούρο τοπικό μάρμαρο. Ορισμένα τμήματά του, κυρίως του σηκού, είναι οικοδομημένα με εγχόρηγη τοιχοποιία. Τα εναπομείναντα μαρμάρινα μέλη της Curia βρίσκονται σωριασμένα μέσα και έξω από το κτήριο, ορισμένα σκορπισμένα και άλλα τακτοποιημένα κατά ομοειδείς ενότητες στο πλησιέστερο τμήμα της πλακοστρωμένης πλατείας. Η απουσία των περισσοτέρων οφείλεται στο γεγονός ότι χρησιμοποιήθηκαν σε δεύτερη χρήση για την ανοικοδόμηση μεταγενέστερων χριστιανικών κτηρίων. Μέλη από το ευρύτερο συγκρότημα των Φιλίππων εντοπίζονται σε μια πολύ μεγάλη ακτίνα, που φθάνει μέχρι και σε περιοχές της νότιας Βουλγαρίας. Στην εργασία γίνεται καταρχάς μία σύντομη ιστορική και αρχαιολογική τεκμηρίωση του ευρύτερου αρχαιολογικού χώρου των Φιλίππων, μιας πόλης η οποία ιδρύθηκε στον παλαιότερο οικισμό Κρηνίδες από Έλληνες αποίκους από τη Θάσο, στον 4ο αι. π.Χ., με τη συνδρομή του Μακεδόνα βασιλιά Φιλίππου Β’, ο οποίος της έδωσε και το όνομά του. Ακολουθεί συνοπτική παρουσίαση του πολεοδομικού συμπλέγματος γύρω από την Αγορά των ρωμαϊκών χρόνων, το οποίο αναπτύσσεται σε τρία βαθμιδωτά άνδηρα, ακολουθώντας τη φυσική κατωφέρεια του εδάφους, με επικέντρωση στο κύριο συγκρότημα της Αγοράς. Ακολουθεί ένα εισαγωγικό κεφάλαιο για την προέλευση του όρου curia, τη χρήση της από τους Ρωμαίους και τη διάδοση αυτού του είδους δημόσιου κτηρίου. Σε ένα επόμενο κεφάλαιο γίνεται αναλυτική παρουσίαση του συγκεκριμένου μνημείου της Curia των Φιλίππων με αναφορές στις κύριες φάσεις του. Σε ξεχωριστό ακόλουθο κεφάλαιο δίνονται σχέδια της υπάρχουσας κατάστασης, καθώς και οι όψεις, κατόψεις και τομές βασικών αρχιτεκτονικών μελών, και γίνεται προσπάθεια γραφικής αποκατάστασης της πρόσοψης, ενώ παρουσιάζονται και οι αντίστοιχες τομές του κτηρίου. Τέλος, προτείνεται η πιθανή θέση των σωζόμενων μελών με σκοπό να γίνει εφικτή η επανατοποθέτησή τους στο κτήριο. Στόχοι της προμελέτης αυτής είναι 1) να προχωρήσει η συμπλήρωση και η αποκατάσταση του μνημείου, έτσι ώστε να συντηρηθούν και να διατηρηθούν με τον καλύτερο δυνατό τρόπο τα υπάρχοντα μέλη, 2) να γίνει το κτήριο κατανοητό στο ευρύ κοινό και, κυρίως, στους επισκέπτες του αρχαιολογικού χώρου και 3) να τεθούν ζητήματα σχετικά με την εν λόγω συμπλήρωση για τα μέλη που έχουν καταστραφεί, χαθεί ή επαναχρησιμοποιηθεί αλλού. Η αναστηλωτική πρόταση που γίνεται στο τέλος, άπτεται γενικών θεμάτων προστασίας και ανάδειξης μνημείων, αλλά θέτει ταυτόχρονα και ζητήματα για την εν γένει διαχείριση της πολιτιστικής κληρονομιάς και τους τρόπους αξιοποίησης του αρχαιολογικού πλούτου της χώρας.
description: Purpose of this paper is the restoration study of the temple-shaped building on the northwest corner of the Philippi's roman Agora complex, whose public buildings are formed around in a square arrangement like an open P, with two short legs, east and west, and a larger south. It is a structure, identical in plan and form with its opposite, at the northern end of the eastern part of P, a temple, where used to be worshiped the imperial divinity. The two identical buildings were originally identified as temples, then, however, after new evidence emerged from the excavations of the French Archaeological School, the Northwest building was identified with the Roman-style parliament of the city of Philippi, with Curia. For the most of its part, the imposing edifice of the temple-shaped facade is built from light tan local marble. Some parts of it, especially the shrine, is built with opus incertum masonry. The remaining marble-made members of the Curia are cluttered up inside and outside of the building, some scattered and other, similar like modules, are tidily arranged in the nearest part of the paved square. Most of them are absent, due to the fact that they have been reused to build later buildings on the first-Christian period. Members of the general complex of Philippi are located in a very large radius, reaching up to areas of southern Bulgaria. The current paper, originally presents a historical and archaeological documentation of the wider archaeological site of Philippi, a city founded with the assistance of the Macedonian king Philip II, who also gave it his name. The city of Philippi was based on an oldest settlement called Krinides, which Greeks from Thassos colonized in the 4th century BC. Later, follows an introductory chapter dedicated on the origin of the term curia, the use of the Romans and the dissemination of this type of public building. In a following section is provided a detailed presentation of the Curia of Philippi with references to the main historical phases. In a separate chapter are given drawings of the existing situation of the Curia and moreover, plans, elevations and sections for every identified architectural member of the monument. Then, is attempted an ideal restoration of the main facade of the originally form of the Curia as well the corresponding sections. In the end, it is proposed the possible position of the preserved members, in order to be viable the reposition of the fragmented parts of the monument. Objectives of this study are 1) to proceed with the completion and restoration of the monument in order to preserve, maintain and feature the best possible use of the existing members, 2) to make the building understandable to the general public and, above all, to the guests of the archaeological site and 3) to deal with the question of the supplementation for those Members which have been destroyed, lost or reused elsewhere. The final restoration proposal, addresses the general issues of protection and promotion of monuments, but sets simultaneously issues for the overall management of cultural heritage and ways of utilization of the archaeological wealth of the country.